بەشێک لە شۆفێرانی بارهەڵگر لە سلۆپی گردبوونەوەیان ئەنجامداوە و داوادەکەن، کە بارەکانیان لە دەروازەی برایم خەلیل دابگرن و ڕێگایان پێنەدرێت بێنە خاکی عێراق و هەرێمی کوردستانەوە.
ئەمڕۆ بەشێک لە شوفێرانی بارهەڵگرلە شاری سلوپی باکوری کوردستان، لەناو مەیدانی ئۆتۆمبێلە بارهەڵگرەکان گردبوونەوەیان ئەنجامدا.
شوفێرێک لە زاخۆ بە ڕۆژنیوزی ڕاگەیاند: بەهۆی ئەوەی چوار لەو شۆفێرانی هاتبوونە عێراق توشی ڤایرۆسی کۆرۆنا بوون، ئێستا شۆفێرەکانی تورکیا داوادەکەن، کە لە برایم خەلیل بارەکانیان دابگرن و نەیەنە خاکی عێراق.
شایەنی باسە لە دوو ڕۆژی ڕابردوودا شۆفێرانی هەرێمی کوردستانیش لە دەروازەی برایم خەلیل گردبوونەوەیان ئەنجامدا و داوایانکرد، کە ڕێگا بە بارهەڵگرەکانی تورکیا نەدرێت بێنە خاکی عێراقەوە چونکە هەزاران شۆفێر بەو هۆیەوە بێکار دەبن.
د.ع